ఈ గ్రామ సమీపంలో అత్యధిక సామర్ధ్యం గల పవర్ గ్రిడ్ ను ఏర్పాటు చేస్తున్నారు. రాష్ట్ర విభజన అనంతరం ఆంధ్ర ప్రదేశ్ లో ప్రజల అవసరాలకొరకు అత్యధిక సామర్ధ్యం గల పవర్ గ్రిడ్ ను నిర్మించాలని ప్రభుత్వం నిర్ణయించింది. బీహార్ రాష్ట్రంలో తూర్పు గ్రిడ్ కు ఈ గ్రిడ్ ను అనుసంధానం చేసి, మిగులు విద్యుత్తును విక్రయించడం, అవసరమైతే తూర్పు గ్రిడ్ నుండి మన రాష్ట్రానికి కొనుగోలు చేయడం చేయవచ్చు. దీనికొరకు ముప్పాళ్ళ, చిత్తాపురం గ్రామాల పరిధిలోని 14 మంది రైతులకు చెందిన 103.362 ఎకరాల భూమిని పవర్ గ్రిడ్ కు అనుకూలమని గుర్తించారు. నిర్మాణం పూర్తి అయినచో ఈ గ్రిడ్ రాష్ట్రంలోనే అత్యధిక సామర్ధ్యం గలది అవుతుంది. [4]

ఈ గ్రామానికి చెందిన యల్లమంద జాకీర్‌హుస్సేన్, గ్రామంలో గోనెపట్టాలు కుట్టుకుంటూ, వీరి భార్య బాజీబీ కూలిపనులు చేయుచూ జీవనం సాగించిచున్నారు. ఈ దంపతుల కుమారుడు నజీర్ మీర్సా ఆర్థిక స్తోమత లేనికారణంగా, చిన్నతనం నుండియే ఉచితంగా విద్యనందించే ఏ.ఎం.జి. పాఠశాలలో విద్యనభ్యసించుచున్నాడు. ప్రస్తుతం పదవ తరగతి చదువుచున్న ఇతడు చిన్నప్పటి నుండి ఈ విద్యార్థి క్రీడలంటే ఇష్టంతో, చదువుకు ఆటంకం కలుగకుండా, క్రీడలలో గూడా రాణించుచూ తనసత్తా చాటుచున్నాడు. ఏడవ తరగతి నుండియే ఇతడు కబడ్డీ, బాస్కెట్‌బాల్. వెయిట్ లిఫ్టింగ్ పోటీలలో పాల్గొంటూ పలు పతకాలు సాధించాడు. మెరుగైన ప్రతిభతో ఇతడు ఎంతో పోటీని తట్టుకుని, కబడ్డీ క్రీడలో రాష్ట్ర జట్టులో స్థానం దక్కించుకున్నాడు. 2017,ఫిబ్రవరి-4 నుండి 9 వరకు, నరస్దరావుపేటలో నిర్వహించిన జాతీయస్థాయి కడ్డీ పోటీలలో, తన ప్రతిభతో రాష్ట్ర జట్టు ద్వితీయ స్థానం పొందటానికి పాటుబడినాడు. [5]



ప్రైవేటు వైద్య సౌకర్యం
గ్రామ విశేషాలు
ఉత్పత్తి
విద్యా సౌకర్యాలు